Oznámenie Komisie Európskemu parlamentu podľa článku 294 ods. 6 Zmluvy o fungovaní Európskej únie týkajúce sa pozície Rady v prvom čítaní k prijatiu návrhu nariadenia Európskeho parlamentu a Rady o právach cestujúcich v námornej a vnútrozemskej vodnej doprave a o zmene a doplnení nariadenia (ES) č 2006/2004 o spolupráci medzi národnými orgánmi zodpovednými za presadzovanie právnych predpisov na ochranu spotrebiteľa /* KOM/2010/0120 v konečnom znení - COD 2008/0246 */





[pic] | EURÓPSKA KOMISIA | Brusel, 24.3.2010 KOM(2010)120 v konečnom znení 2008/0246 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady v prvom čítaní k prijatiu návrhu nariadenia Európskeho parlamentu a Rady o právach cestujúcich v námornej a vnútrozemskej vodnej doprave a o zmene a doplnení nariadenia (ES) č 2006/2004 o spolupráci medzi národnými orgánmi zodpovednými za presadzovanie právnych predpisov na ochranu spotrebiteľa 2008/0246 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie týkajúce sa pozície Rady v prvom čítaní k prijatiu návrhu nariadenia Európskeho parlamentu a Rady o právach cestujúcich v námornej a vnútrozemskej vodnej doprave a o zmene a doplnení nariadenia (ES) č 2006/2004 o spolupráci medzi národnými orgánmi zodpovednými za presadzovanie právnych predpisov na ochranu spotrebiteľa 1. KONTEXT Dátum predloženia návrhu Európskemu parlamentu a Rade: (dokument KOM(2008)816 v konečnom znení – 2008/0246/COD): | 5. december 2008 | Dátum stanoviska Európskeho hospodárskeho a sociálneho výboru: | 16. júl 2009 | Dátum pozície Európskeho parlamentu, prvé čítanie: | 23. apríl 2009 | Dátum prijatia pozície Rady v prvom čítaní: | 11. marec 2010 | 2. CIEĽ NÁVRHU KOMISIE Cieľom tohto návrhu prijatého Komisiou 4. decembra 2008 je zaviesť práva cestujúcich v námornej a vnútrozemskej vodnej doprave, aby sa zvýšila atraktivita lodnej osobnej dopravy a dôvera v ňu. Zavedením nových pravidiel sa vo všeobecnosti zlepší ochrana cestujúcich a najmä ochrana osôb so zdravotným postihnutím a osôb so zníženou pohyblivosťou. Takisto sa ustanovia normy kvality porovnateľné s normami v odvetví leteckej a železničnej dopravy. 3. PRIPOMIENKY K POZÍCII RADY Podľa názoru Komisie Rada niektoré časti jej návrhu výrazným spôsobom zmenila. Po prvé, Rada má vo svojej pozícii za cieľ vyňať z rozsahu pôsobnosti návrhu lode prevážajúce maximálne 36 cestujúcich, s najviac 3 členmi posádky, alebo lode, ktorých dĺžka trasy dosahuje maximálne 500 metrov. Navyše sa do návrhu zaviedla ďalšia dočasná výnimka na obdobie dvoch rokov od začatia uplatňovania nariadenia pre lode s hrubou priestornosťou menej ako 300 gt, ktoré sú prevádzkované v rámci vnútroštátnej dopravy za podmienky, že vo vnútroštátnych predpisoch sa ustanovuje primeraná ochrana práv cestujúcich. Nariadenie by sa vzťahovalo iba na výletné plavby s pobytom dlhším ako dve noci. Všetky tieto prvky by predstavovali výrazné obmedzenie rozsahu pôsobnosti. Po druhé, niektoré podmienky pomoci uložené pozíciou Rady majú taký účinok, že môžu obmedziť práva osôb so zníženou pohyblivosťou (OZP) a uvaliť na nich niektoré osobitné požiadavky. Navyše sa kompromisom Rady v súvislosti s povinnosťou poskytnúť zdarma ubytovanie cestujúcim v prípade zrušenia alebo oneskoreného odchodu zavádza nové rozlišovanie medzi poveternostnými podmienkami ohrozujúcimi bezpečnú prevádzku lode (na základe ktorých je možné vylúčiť povinnosť poskytnutia tejto pomoci) a mimoriadnymi okolnosťami (na základe ktorých sa, naopak, nevylučuje povinnosť poskytnutia plnej pomoci). Ďalšie formy pomoci (t. j. menšie občerstvenie, jedlo a občerstvenie) by pre dopravcov za každých okolností ostali bezpodmienečne povinné, a to dokonca aj v prípade už spomenutých poveternostných podmienok alebo mimoriadnych okolností, ak na túto situáciu cestujúci nie je upozornený pri kúpe lístka. V pozícii Rady sa zároveň nachádza nová maximálna suma vo výške 120 EUR na cestujúceho vtedy, keď sa ubytovanie musí poskytnúť v prípade oneskorenia alebo zrušenia cesty. Komisia nakoniec vzala na vedomie rozhodnutie Rady, aby sa nariadenie začalo uplatňovať tri roky od nadobudnutia účinnosti. 4. PODROBNÉ PRIPOMIENKY KOMISIE K POZMEŇUJÚCIM A DOPLŇUJÚCIM NÁVRHOM, KTORÉ PRIJAL EURÓPSKY PARLAMENT 4.1. Pozmeňujúce a doplňujúce návrhy Európskeho parlamentu, ktoré Komisia prijala a ktoré boli v celom rozsahu alebo čiastočne zapracované do pozície Rady - zavedenie ustanovenia o bezpečnosti OZP pri cestovaní v súvislosti s článkom 8, ktorý sa týka výnimiek a osobitných podmienok (pozmeňujúci a doplňujúci návrh č. 29, druhá časť), - pozmeňujúci a doplňujúci návrh č. 30 týkajúci sa požiadaviek na sprevádzajúce osoby pre OZP, - pozmeňujúce a doplňujúce návrhy č. 4, 32, 33, 46, 52, 63, 64 s cieľom sprehľadniť znenie návrhu a posilniť právo cestujúcich na informácie, - pozmeňujúci a doplňujúci návrh č. 36, ktorým sa ruší povinnosť dopravcov viesť osobitné účty pre činnosti týkajúce sa pomoci poskytovanej OZP, - objasnenie týkajúce sa pomoci osobám so zníženou pohyblivosťou (pozmeňujúci a doplňujúci návrh č. 53, prvá časť), - pozmeňujúci a doplňujúci návrh č. 57 týkajúci sa článku o kompenzáciách. 4.2. Pozmeňujúce a doplňujúce návrhy Európskeho parlamentu, ktoré Komisia prijala ale ktoré neboli zapracované do pozície Rady - objasnenie odôvodnení (pozmeňujúce a doplňujúce návrhy č. 2, 5, 6), - zavedenie nového odôvodnenia, ktorým sa objasňuje vzťah medzi navrhovaným nariadením a ďalšími medzinárodnými právnymi predpismi, právnymi predpismi Spoločenstva alebo vnútroštátnymi právnymi predpismi týkajúcimi sa OZP (pozmeňujúci a doplňujúci návrh č. 3), - výzva, aby Komisia navrhla pravidlá v oblasti práv cestujúcich v miestach prechodu cestujúcich medzi pozemnou a vodnou dopravou (pozmeňujúci a doplňujúci návrh č. 7), - Nové odôvodnenie navrhujúce horizontálny legislatívny prístup k všetkým spôsobom dopravy v budúcnosti (pozmeňujúci a doplňujúci návrh č. 8), - jazykové spresnenie článku týkajúceho sa rozsahu pôsobnosti (pozmeňujúci a doplňujúci návrh č. 9), - zavedenie výnimky z rozsahu pôsobnosti mestskej a prímestskej dopravy, ak sú zaistené ciele nariadenia a ak je zaručená porovnateľná úroveň práv cestujúcich (pozmeňujúci a doplňujúci návrh č. 10), - vysvetlenie vymedzenia pojmu zmluva o doprave (pozmeňujúci a doplňujúci návrh č. 14), zahrnutie pojmu „maloobchodný predajca“ do vymedzenia pojmu cestovnej agentúry (pozmeňujúci a doplňujúci návrh č. 16) a nové vymedzenie pojmov „prístupné formáty“, „cestujúci“ a „cena cestovného lístka“ (pozmeňujúce a doplňujúce návrhy č. 18, 19, 22), - skvalitnenie informácií o prístupe a pomoci OZP (pozmeňujúce a doplňujúce návrhy č. 31, 34 a 35), - objasnenie podmienok, za ktorých sa poskytuje pomoc OZP, a posilnenie práv na informácie (pozmeňujúci a doplňujúci návrh č. 38, prvá časť a tretia časť, pozmeňujúci a doplňujúci návrh č. 39 a č. 41, prvá časť), - konkretizácia podmienok, za ktorých sa poskytuje pomoc OZP počas cestovania výletnými loďami (pozmeňujúci a doplňujúci návrh č. 42), - spresnenie týkajúce sa času na poskytnutie informácií tretím stranám (pozmeňujúci a doplňujúci návrh č. 45), - poskytnutie náhradného vybavenia v súvislosti s invalidnými vozíkmi a zariadeniami na uľahčenie pohyblivosti (pozmeňujúci a doplňujúci návrh č. 49 a 50), - posilnenie informačných povinností prepravcu v prípade prerušenia cesty (pozmeňujúci a doplňujúci návrh č. 51), - náhrada ceny cestovného lístka v prípade meškania alebo zrušenia (pozmeňujúci a doplňujúci návrh č. 54 a 56), - náhrada poskytnutá cestujúcim na výletných plavbách (pozmeňujúci a doplňujúci návrh č. 58), - zavedenie pojmu vyššej moci (pozmeňujúci a doplňujúci návrh č. 60), - odpočítanie odškodnenia v prípadoch, keď sa podľa akéhokoľvek iného uplatniteľného právneho predpisu poskytlo dodatočné odškodnenie (pozmeňujúci a doplňujúci návrh č. 61), - určenie a kompetencie vnútroštátnych dozorných orgánov (pozmeňujúce a doplňujúce návrhy č. 62, 65, 66, 67 a 68), - obsah správy o presadzovaní právnych predpisov (pozmeňujúci a doplňujúci návrh č. 69), - druhy sankcií (pozmeňujúci a doplňujúci návrh č. 70), - posilnenie práv OZP (pozmeňujúce a doplňujúce návrhy č. 71 a 72). 4. 3. Pozmeňujúce a doplňujúce návrhy Európskeho parlamentu, ktoré Komisia zamietla ale ktoré boli zapracované do pozície Rady - zrušenie vymedzenia pojmu osobnej lode ro-ro (pozmeňujúci a doplňujúci návrh č. 17), - doplnenie nových prvkov zohľadňovaných pri odmietnutí prepraviť OZP (pozmeňujúci a doplňujúci návrh č. 27), - obmedzenie možnosti OZP používať iné asistenčné zviera ako psa (pozmeňujúce a doplňujúce návrhy č. 43, 73, 74 a 75), - obmedzenie subdodávateľov, ktorí by v prípade potreby pomoci pre OZP mohli odovzdať príslušnú notifikáciu (pozmeňujúci a doplňujúci návrh č. 44), - obmedzenie nákladov na poskytnutie pomoci cestujúcim (pozmeňujúci a doplňujúci návrh č. 53, druhá časť). 4.4. Pozmeňujúce a doplňujúce návrhy Európskeho parlamentu, ktoré Komisia zamietla a ktoré neboli zapracované do pozície Rady - pozmeňujúce a doplňujúce návrhy č. 1, 11, 25, 26, 28 a 29, prvá časť, ktoré majú vplyv na právo OZP cestovať, - úprava vymedzenia pojmu „predajca cestovných lístkov“ (pozmeňujúci a doplňujúci návrh č. 15) a zavedenie nových vymedzení pojmov „príchod“, „odchod“ a „vyššia moc“ (pozmeňujúce a doplňujúce návrhy č. 20, 21 a 23), - nové zodpovednosti riadiacich orgánov prístavov pri poskytovaní pomoci OZP (pozmeňujúci a doplňujúci návrh č. 37), - obmedzenie podmienok, za ktorých sa poskytuje pomoc (pozmeňujúci a doplňujúci návrh č. 38, druhá časť, pozmeňujúci a doplňujúci návrh č. 41), - obmedzenie počtu zamestnancov, ktorí podstúpia odbornú prípravu na poskytovanie pomoci OZP (pozmeňujúci a doplňujúci návrh č. 48), - podmienky vyplatenia náhrady v prípade meškania alebo zrušenia a zahrnutie novej výnimky z poskytovania náhrady (pozmeňujúce a doplňujúce návrhy č. 55, 59). 5. ZÁVER Komisia vyjadruje vážne znepokojenie nad veľmi výraznými úpravami, ktoré do návrhu zaviedla Rada v porovnaní s pôvodným návrhom Komisie, ako aj nad niektorými pozmeňujúcimi a doplňujúcimi návrhmi Európskeho parlamentu, ktorými sa značným spôsobom obmedzuje rozsah pôsobnosti navrhovaného nariadenia a tým aj úroveň ochrany cestujúcich v rámci EÚ. Komisia berie na vedomie pozíciu jednomyseľne prijatú Radou a domnieva sa, že ďalšie debaty medzi inštitúciami by sa mali viesť konštruktívne a s ambicióznejšími cieľmi, aby sa dospelo ku konečnému prijatiu nariadenia.